Intră acum și în grupul de
Președintele Consiliului Județean Suceava, Gheorghe Flutur, a avut, miercuri dimineața, la sediul Consiliului Județean Suceava, o întrevedere cu ambasadorul SUA în România, Kathleen Kavalec, care se află în Suceava cu ocazia deschiderii expoziției "Noi, Poporul: 25 de ani de Parteneriat Strategic", organizată pentru a aniversa un sfert de secol de parteneriat strategic între România și SUA.
"Județul Suceava este pregătit să se implice în parteneriatul româno-american", a declarat Flutur.
El a spus că în cadrul întâlnirii a prezentat oportunitățile în perspectiva dezvoltării unui parteneriat economic Suceava – SUA, bazat pe turism, cultură, mediu de afaceri.
"Parteneriatul strategic a marcat înscrierea țării noastre pe un drum al consolidării, bunăstării vieții socio-economice, democrației, cimentat odată cu aderarea la NATO și UE", a menționat președintele CJ Suceava.
Ambasadorul SUA în România a fost însoțită de consilierul pentru presă și cultură al Ambasadei SUA, Peter Brown, de consilierul politic, Alexandra Shema, și de directorul pentru spații americane, Irina Nițu.